ทำเนียบขาวกำลังโจมตีตอบโต้ สมาชิกรัฐสภาอเมริกัน ที่วิพากษ์โจมตีนโยบายของรัฐบาล เกี่ยวกับการก่อการร้าย
ผู้สื่อข่าว วอยซ ออฟ อเมริกาประจำทำเนียบขาว พอล่า วุลฟ์สัน (Paula Wolfson) รายงานว่า ที่ปรึกษาระดับสูงของประธานาธิบดีบารัค โอบามา ในด้า
คุณจอห์น เบร็นแนนกล่าวว่า เขาเอือมระอานักการเมือง ที่เอาประเด็นเกี่ยวกับความมั่นคงของชาติ อย่างเช่นเรื่องการก่อการร้ายมาเล่นเหมือนอย่างกับเป็นลูกฟุตบอลการเมือง ระหว่างที่มาออกทางรายการโทรทัศน์"พบกับสื่อมวลชน" คุณจอห์น เบรนแนนกล่าวว่า พวกสมาชิกรัฐสภาและบุคคลอื่นๆที่วิพากษ์โจมตีนั้นพูดแบบที่ยังไม่ทราบข้อเท็จจริงและกล่าวหาโดยปราศจากมูลความจริง เขากล่าวว่าการทำแบบนั้น กำลังทำให้บรรดาชาย และหญิงผู้กำลังพยายามรักษาประเทศชาติให้ปลอดภัยนั้นเสื่อมเสียชื่อเสียง คุณจอห์น เบร็นแนนกล่าวไว้ตอนนี้ว่า เขาคิดว่าพวกเขาจะต้องไว้วางใจความรู้และประสพการณ์ของนักต่อต้าน การก่อการร้ายมืออาชีพเหล่านี้ เสียงวิพากษ์ตำหนิดังเซ็งแซ่มากขึ้นกว่าเดิม ในช่วงหลังจากที่มีผู้พยายามระเบิดเครื่องบินโดยสารไอพ่นของสายการบินนอร์ธเวสท์ ขณะที่เครื่องเตรียมลงจอดที่ท่าอากาศยานนครดีทรอยต์รัฐมิชิแกน นายอูมาร์ ฟารุค อับดุลมูตาลลาบ ผู้ต้องหาว่า เป็นมือระเบิดกำลังโดนดำเนินคดีในศาลพลเรือนเรื่องดังกล่าว ทำให้ฝ่ายพรรครีพับลิกันรวมทั้งส.ว.อเมริกัน จากรัฐแมซซาชูเซตส์สก็อต บราวน์ ส.ว.คนล่าสุดของวุฒิสภาอเมริกันพากันประท้วงอย่างรุนแรง ส.ว.อเมริกันสก็อตต์ บราวน์กล่าวไว้ตอนนี้ว่า"และสารที่เราต้องการจะส่งไปให้ทราบ เกี่ยวกับการจัดการกับผู้ก่อการร้ายนั้น ก็คือเงินภาษีของเรานั้นควรนำไปใช้สำหรับหาอาวุธเพื่อหยุดยั้งพวกนั้น หาใช่สำหรับนำไปให้ทนายความ เพื่อแก้ต่างให้พวกเขาไม่" แต่คุณจอห์นเบร็นแนนกล่าวต่อข่ายงานโทรทัศน์เอ็นบีซีว่า ผู้ก่อการร้ายที่โดนจับกุมบนผืนปฐพีอเมริกันทุกคนโดนดำเนินคดีในศาลพลเรือน ไม่ว่าพวกเขาจะเป็นพลเมืองอเมริกันหรือไม่ก็ตามเขากล่าวเน้นว่า รัฐบาลชุดประธานาธิบดีจอร์จ ดับเบิ้ลยูบุชก็ใช้กระบวนการแบบเดียวกัน ระหว่างการให้สัมภาษณ์ มีการซักถามคุณจอห์นเบร็นแนนเกี่ยวกับภัยคุกคาม อันเกิดจากพวกล้วงข้อมูลข่าวสาร จากเครือข่ายคอมพิวเตอร์ด้วยซึ่งเขาตอบว่าภัยคุกคามดังกล่าวร้ายแรง และสำคัญ เขากล่าวว่าความมั่นคงปลอดภัยของประเทศชาติ เสี่ยงอันตรายและสหรัฐกำลังพยายามดำเนินการ เพื่อให้วางใจได้ว่าข่ายงานคอมพิวเตอร์ ไม่ว่าจะเป็นของรัฐบาลหรือของภาคเอกชนมีขีดความสามารถที่จะป้องกัน การพยายามล้วงข่าวสารข้อมูลและปฏิบัติงานได้ ในระยะไม่กี่วันมานี้รายงานข่าวหลายกระแสระบุว่า บริษัทค้นหาข่าวสารทางอินเตอร์เน็ตกูเกิ้ล ร่วมงานกับองค์การข่าวกรองของสหรัฐเพื่อช่วยติดตามหาแหล่งที่เป็นภัยคุกคาม ต่อการปฏิบัติการของบริษัทในเมืองจีนทำเนียบขาวกล่าวแต่เพียงว่าบริษัทต่างๆ ที่เผชิญกับภัยคุกคามความปลอดภัย ของระบบคอมพิวเตอร์ของตนก็ควรติดต่อกับเจ้าหน้าที่ที่ทำงานด้านนั้น